  Анжелика Тихонова корреспондент 27-тӥ пӧсьтолэзе Вотка ёросысь Пихтовка черкогуртын «Пихтовский карп» шулдыръяськон ортчоз. Со сярысь ивортодэтъя «Удмуртия» агентстволэн корреспондентэзлы Пихтовка черкогуртысь лулчеберетъя юртэн кивалтӥсь Елена Стрелкова вераз. Таӵе шулдыръяськон черкогуртын нырысьсэ ортче. Радъясьёс быдэс элькунысьтымы, озьы ик мукет улосвылъёсысь куноосты возьмало. Пиналъёслы интерактивной шудонъёсын площадка ужалоз. Отын 20 пала шудонъёс луозы. Командаослы «Рыбачим вместе» конкурс луоз. Соос киосынызы бадӟым бассейнысь чорыг кутылозы Елена Стрелкова, Пихтовка черкогуртысь лулчеберетъя юртэн кивалтӥсьСо сяна, шулдыръяськон улсын эшшо трос пӧртэм площадкаос ужалозы, вожвылъяськонъёс ортчозы. Ролл, суши пӧранъя, ведраын курег пыжонъя, киужъя мастер-классъёс радъялозы. Вузкарисьёс ужалозы. Люкаськем калыкез Вотка ёросысь, Воткаысь, Ижкарысь коллективъёс шулдыртозы. Шулдыръяськонын огез валтӥсез ужрад луоз «Пихтовский карп» скверез усьтон. Ужрад 11 часын кутскоз. Шулдыръяськонэ пыриськыны вань мылкыд карисьёсты ӧтё. Тодэ вайытом, 2-тӥ гудырикошконэ Ижкарын «Виль» нерге шулдыръяськон ортчоз. Тегъёс: Удмуртия чорыган Воткаёрос чорыг  